[**NARAVNI PRIPRAVEK PROTI PLESNI**](http://www.ognjic-logatec.si/vrtnarski-nasveti/naravni-pripravek-proti-plesni)



Tole je "izumil" prijatelj, s katerim veliko sodelujeva v okviru ekoloških projektov.

Je **1A** škropivo zoper vseh vrst plesni, spor in je res univerzalen eko fungicid.

Beseda **Sabesa** izvira iz izpeljanke latinskih imen za vrbo (salix), betula (breza) in salvi (žajbelj).

Zakaj vrba (ni toliko važno katera), breza in žajbelj, bom razložil tako, da nam bo vsem razumljivo. Vrbe največkrat rastejo ob vodi, pa nimajo nobenih težav z sporami. Plesni in spore namreč ljubijo vlago.

Vrbovo lubje vsebuje asicilinsko kislino, ki je mimogrede osnovna sestavina aspirina. Kisline pa so nasplošno zaviralci razvoja nižjih gliv. Ali veste, da so najstarejši zapiski na svetu ohranjeni na brezovem lubju. Na potepu v naravi boste morda videli (ali pa ste že videli), že dolgo podrto drevo breze, z popolnoma strohlenim lesom, lubje pa ima isto strukturo kot na dan ko je "padla".

Iz tega lahko mirno povzamemo, da je lubje breze eden najmočnejših fungicidov v naravi. Ostane nam žajbelj, ki pa je tudi odporna rastlina z veliko količino eteričnega olja, kar morda pripomore tudi k zmanjševanju števila škodljivcev.

**No, sedaj pa priprava.**

 Takole gre:

Odpravite se na malo daljši potep po gozdu in ob potoku. Ko najdete podrto brezo vzemite žepni nož in jo olupite. Enako storite pri vrbi, žajbelj pa naberite kar doma ali prijateljih, ki ga sadijo.

V večji lonec stresite po nekaj pesti vsakega lubja in dobro pest žajblja. Lonec napolnite z vodo in kuhajte na zmernem ognju 45 minut. Počakajte da se ohladi, in razredčite z vodo.

1l sabese - 5l vode.

Mešanico (mirno ji lahko rečemo kar čaj), precedimo, pretočimo v škropilnico in špricamo po okuženih rastlinah. Še boljše pa je, če sabeso uporabljamo preventivno.

Po lastnih izkušnjah se odlično obnese na paradižniku, krompirju, vinski trti in proti breskovi kodravosti.